

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 23.04.2025** |  |  |

**Έναρξη υποβολής προτάσεων για τη νέα δράση κατάρτισης σε κλάδους αιχμής**

Η Δημόσια Υπηρεσία Απασχόλησης καλεί τους παρακάτω δυνητικούς φορείς να υποβάλουν προτάσεις για χρηματοδότηση στο πλαίσιο της νέας δράσης κατάρτισης σε κλάδους αιχμής. Συγκεκριμένα, οι προτάσεις θα αφορούν τον ποιοτικό έλεγχο συνάφειας προγραμμάτων κατάρτισης σε σχέση με την καταγραφή κενών θέσεων και αναγκών των κλάδων βιομηχανίας, βιοτεχνίας, εμπορίου και εξαγωγών.

Η νέα δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – Next Generation EU.

Η υποβολή προτάσεων ξεκινά σήμερα και η προθεσμία υποβολής θα λήξει την Πέμπτη 8 Μαΐου. Δικαίωμα συμμετοχής έχουν:

* Οι Θεσμικοί Κοινωνικοί Εταίροι που υπογράφουν Εθνικές Γενικές Συλλογικές Συμβάσεις Εργασίας και τα Επιστημονικά Ινστιτούτα τους
* Οι Σύνδεσμοι Επιχειρήσεων στους κλάδους αιχμής, ήτοι στους τομείς της βιομηχανίας, βιοτεχνίας, εμπορίου και εξαγωγών
* H Κεντρική Ένωση Επιμελητηρίων.

Ο συνολικός προϋπολογισμός της πρόσκλησης ανέρχεται σε 600.000 ευρώ. Θα επιλεγούν μέσω συγκριτικής αξιολόγησης τέσσερις φορείς, ένας ανά κλάδο, με μέγιστο προϋπολογισμό 150.000 ευρώ ανά φορέα.

Οι προτάσεις υποβάλλονται σε έντυπη μορφή, σύμφωνα με τις οδηγίες που περιλαμβάνονται στην αναλυτική πρόσκληση.

Για περισσότερες πληροφορίες και για την πλήρη πρόσκληση, επισκεφτείτε τις διευθύνσεις:

<https://www.dypa.gov.gr/proghrammata-katartisis-ghia-to-tamio-anakampsis>

<https://www.voucher.gov.gr/>